《吴养浩江浙提学任满侍亲归番阳》
元代·张雨

稳送归帆向锦江，西湖能负白鸥双。书中久已知梁鹄，床下时曾拜老庞。

封还画省文章印，盛取玉堂云雾窗。荣禄乡中会耆旧，开筵应酿酒盈缸。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。